Държавен вестник, бр. 15, 2002 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  15
ПОСТАНОВЛЕНИЕ № 23 
ОТ 5 ФЕВРУАРИ 2002 Г.
за приемане на Наредба за образуване на сред-
ствата за работна заплата в търговските дру-
жества с над 50 на сто държавно или общинско
участие през 2002 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Приема Наредба за образуване на сред-
ствата за работна заплата в търговските дру-
жества с над 50 на сто държавно или общинско
участие през 2002 г.
Чл. 2. Председателят на Националния статис-
тически институт до 22 февруари 2002 г. да издаде
Методика за изчисляване коефициента на изме-
нението на добавената стойност на един зает,
която да се обнародва в “Държавен вестник”.
Заключителна разпоредба
Параграф единствен. Постановлението вли-
за в сила от 1 януари 2002 г.
Министър-председател:
Симеон Сакскобургготски
Главен секретар на Министерския съвет:
Севдалин Мавров
НАРЕДБА
за образуване на средствата за работна запла-
та в търговските дружества с над 50 на сто
държавно или общинско участие през 2002 г.
Чл. 1. (1) С наредбата се определят условията,
редът и начинът на образуване на средствата за
работна заплата в търговските дружества и в
другите предприятия и организации с над 50 на
сто държавно или общинско участие, включител-
но в дъщерни дружества, в които над 50 на сто от
капитала е притежание на акционери—търговски
дружества с над 50 на сто държавно участие (в т.ч.
смесени дружества с чуждестранно участие), на-
ричани по-нататък “търговските дружества”.
(2) Търговските дружества образуват сред-
ствата си за работна заплата тримесечно, като
за базисен размер на средствата се приемат
начислените средства за работна заплата от
предходното тримесечие, коригирани с изме-
нението на добавената стойност на един зает.
(3) Изменението на добавената стойност на
един зает през отчетния в сравнение с базисния
период се изчислява по методика на Национал-
ния статистически институт.
(4) Отчетният период включва отчетното
тримесечие и предходните 3 тримесечия.
(5) Базисният период включва четирите три-
месечия, предхождащи отчетното тримесечие.
Чл. 2. (1) Търговски дружества, които са прик-
лючили 2001 г. с печалба по счетоводния баланс,
имат положителен финансов резултат от нача-
лото на 2002 г. и нямат просрочени задължения
към края на отчетното тримесечие, образуват
средствата си за работна заплата в съответствие
с финансово-икономическото си състояние.
(2) Търговските дружества по ал. 1, на които
коефициентът на изменение добавената стой-
ност е по-малък от единица, не могат да увели-
чават средствата си за работна заплата, достиг-
нати през предходното тримесечие.
Чл. 3. (1) Търговските дружества, които прик-
лючват отчетното тримесечие с печалба и нямат
просрочени задължения към края на отчетното
тримесечие, образуват средствата си за работна
заплата, като размерът на начислените средства
за предходното тримесечие се коригира с коефи-
циент, получен чрез норматив 0,80 за всеки про-
цент увеличение и 0,20 за всеки процент намале-
ние на добавената стойност на един зает.
(2) Търговските дружества, които приключ-
ват отчетното тримесечие с печалба и имат
просрочени задължения към края на отчетното
тримесечие, образуват средствата си за работ-
на заплата, като размерът на начислените сред-
ства за предходното тримесечие се коригира с
коефициент, получен чрез норматив 0,75 за все-
ки процент увеличение и 0,25 за всеки процент
намаление на добавената стойност на един зает.
(3) Търговските дружества по ал. 2, на които
валутните постъпления от продажби на стоки и
услуги, в т. ч. от ишлеме, са над 50 на сто от
общия обем на постъпленията и които имат
увеличение на обема на добавената стойност,
при изчисляване на коефициента по ал. 1 могат
да ползват норматив 0,80 за всеки процент уве-
личение на добавената стойност на един зает.
(4) Търговските дружества по ал. 2 и 3, кои-
то увеличават размера на просрочените задъл-
жения спрямо предходното тримесечие, не мо-
гат да увеличават средствата си за работна зап-
лата в случай на увеличение на добавената стой-
ност на един зает. При намаление на добавена-
та стойност на един зает средствата се намаля-
ват с коефициент, получен чрез норматив 0,25
за всеки процент намаление на добавената стой-
ност на един зает.
Чл. 4. (1) Търговските дружества, които прик-
лючват отчетното тримесечие със загуба, но
през отчетното и през всяко от предходните
3 тримесечия подобряват финансовия си резул-
тат (намаляват загубите и реализират печалба
от основна дейност) и нямат просрочени задъл-
жения към края на отчетното тримесечие, об-
разуват средствата си за работна заплата, като
размерът на начислените за предходното три-
месечие средства се коригира с коефициент,
получен чрез норматив 0,50 за всеки процент
увеличение или намаление на добавената стой-
ност на един зает.
(2) Търговските дружества по ал. 1, които имат
просрочени задължения към края на отчетното
тримесечие, образуват средствата си за работна
заплата, като размерът на начислените за пред-
ходното тримесечие средства се коригира с кое-
фициент, получен чрез норматив 0,40 за всеки
процент увеличение и 0,6 за всеки процент нама-
ление на добавената стойност на един зает.